**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 5618/3157/\_\_\_\_\_\_\_.2019

**PROIECT DECIZIA ETAPEI DE ÎNCADRARE**

Nr. \_\_\_\_\_ din \_\_\_\_\_\_\_\_.2019

Ca urmare a solicitării de emitere a acordului de mediu adresate de **CMC INOVATIV UTILAJ SRL** prin administrator POPESCU MIHAIL EUGEN, cu sediul în municipiul Targoviste, str. Catedralei, nr. 2, județul Dâmbovița, înregistrată la Agenția pentru Protecția Mediului (APM) Dâmbovița cu nr. 5618 din 05.04.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 23.05.2019 că proiectul ”***Construire spatiu comercial parter+etaj, imprejmuire teren, amenajare platforme betonate, montare reclame luminoase si totem***”, propus a fi amplasat in comuna Baleni, sat Baleni-Romani, str. Buc.-Tgv., nr. 140, județul Dâmbovița **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Spațiul comercial ce va fi amenajat are o formă planimetrică simplă, fiind compus dintr-un unic corp de clădire cu regim de înălțime Parter + Etaj parțial. Porțiunea ce adăpostește sala de vânzare este de tip hală, de formă dreptunghiulară, cu stâlpi din beton armat și grinzi metalice protejate la foc, cu un regim de înălțime Parter. În zona etajului parțial, structura este din stalpi și grinzi de beton armat, iar învelitoarea este din panouri sandwich și pane metalice (IPE 200 și IPE 120).

Dimensiunile maxime în plan ale spațiului construit sunt: 16.16 m lățime și 27.65 m lungime.

**Accesul** se va face din Șoseaua București-Târgoviște, nr.140, pe latura sud vestica a terenului.

Construcția va avea amenajată, în fața intrării pentru clienți, o parcare cu 11 spații pentru autoturisme dintre care două vor fi atribuite persoanelor cu dizabilități.

**Accesul pentru marfă** va fi amenajat pe jumătatea din spate a construcției și se realizează prin intermediul unei uși de acces marfă situată pe latura de Sud-Est.

**Accesul clientilor** în clădire se va face pe fațada principală, printr-o ușă glisantă accesibilă din parcarea magazinului.

**Accesul personalului** în cladire se va face pe fațada laterală din zona de aprovizionare.

Spaţiul comercial va fi conceput pentru a adăposti activități de comerț de tipul desfacerii produselor alimentare și de menaj în sistem de autoservire.

Spațiul comercial va fi împărțit în două mari zone: **Sala de vânzare** și **Zona anexelor**.

**Zona anexelor** va fi amplasată în porțiunea din spate a construcției și va cuprinde:

* La **parter**: un depozit general pentru mărfurile primite, un congelator asamblat pe poziție, un frigider asamblat pe poziție, o cameră de refrigerare pentru depozitarea produselor noaptea, o zonă de recepție marfă, o cameră pentru depozitat deșeurile menajere, o cameră cu produse neconforme și o cameră de curățenie.
* La **etaj**: vestiare separate pe sexe și un grup sanitar mixt, două spații de depozitare, un birou al șefului de magazin și de pază, precum și o sală de mese.

**Sala de vânzare** va fi compusă din: zona accesului în magazin, zona caselor de marcat, zona produselor aflate în promoţie, zona vânzare legume-fructe, zona vânzare articole menaj, zona vânzare produse lactate, zone vânzare produse din carne (prevăzută cu chiuvete), zona de vânzare produse calde tip grill (prevăzută cu rotisor electric), zona vânzare produse de panificaţie, zona vânzare alte produse alimentare.

*Bilant teritorial propus:*

POT propus: 40%

CUT propus: 0.50

Arie desfășurată (parter și etaj)= 534.03 mp

***Destinatii ale incaperilor si ale spatiilor aferente constructiei:***

***PARTER*** *– Funcţiuni şi suprafeţe camere:*

* P-01 – Sala de vânzare = 298.06 mp
* P-02 – Depozit general = 19.61 mp
* P-03 – Congelator = 4.00 mp
* P-04 – Frigider = 5.12 mp
* P-05 – Camera refrigerare = 5.31 mp
* P-06 – Tablou electric = 3.64 mp
* P-07 – Recepție marfă = 4.50 mp
* P-08 – Coridor = 18.19 mp
* P-09 – Casa scării = 12.37 mp
* P-10 – Camera curățenie = 3.15 mp
* P-11 – Camera prod. Neconforme = 4.70 mp
* P-12 – Camera pubele = 4.37 mp
* ***Suprafața utilă parter*** *=* ***383.02 mp***

***ETAJ 1*** *– Funcţiuni şi suprafeţe camere:*

* E-01 – Depozit = 16.38 mp
* E-02 – Vestiar femei = 4.66 mp
* E-03 – Vestiar bărbați = 4.75 mp
* E-04 – Coridor = 9.29 mp
* E-05 – Casa scării = 5.32 mp
* E-06 – G.S. femei = 2.56 mp
* E-07 – G.S. bărbați = 3.02 mp
* E-08 – Grup sanitar = 3.02 mp
* E-09 – Depozit prod. scumpe = 3.64 mp
* E-10 – Birou pază/ șef de magazin = 14.48 mp
* E-11 – Sala de mese = 6.38 mp
* ***Suprafața utilă etaj 1*** *=* ***73.50 mp***

Suprafața utilă totală spațiu comercial: 456.52 mp;

Suprafața construită a amenajării: 427.87 mp;

Suprafața desfășurată a amenajării: 534.03 mp.

*Descriere regim de inaltime*

* H streasina corp parter = 4.48 m (față de cota 0)
* H coama corp parter = 5.39 m (față de cota 0)
* H streasina corp P+1 = 7.02 m (față de cota 0)
* H coama corp P+ 1 = 7.86 m (față de cota 0)

Cota 0 = 0.10 m de terenul amenajat.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 21/21.03.2018, terenul este situat în intravilanul comunei Baleni, proprietate privata a SC CMC INOVATIV UTILAJ SRL; categoria de folosință: teren curți-construcții.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului*.**
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 21 din 21.03.2018 emis de către Primaria comunei Baleni, fără afectarea factorilor de mediu***.

De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 28/24.05.2019 emis de Administratia Bazinala de Apa Buzau – Ialomita**, **Sistemul de Gospodarire a Apelor Dambovita**, si anume:

* Beneficiarul este obligat sa obtina toate avizele, acordurile si autorizatiile prevazute in legislatie inainte de inceperea lucrarilor.
* Beneficiarul raspunde de realizarea si functionarea corespunzatoare a obiectivului conform prezentului aviz, de urmarirea si prevenirea poluarilor apelor subterane si de suprafata.
* Beneficiarul este obligat, in caz de poluare accidentala, sa ia masuri necesare si sa anunte imediat Sistemul de Gospodarire a Apelor Dambovita si Administratia Bazinala de Apa Buzau-Ialomita.
* La executia lucrarilor, se vor respecta strict prevederile documentatiei tehnice pentru obtinerea avizului de gospodarire a apelor.
* In situatia in care se vor modifica datele cuprinse in documentatia tehnica care a stat la baza emiterii prezentului aviz, se va solicita emiterea unui nou aviz de gospodarire a apelor.
* Poluarea in orice mod a resurselor de apa este interzisa.
* Avizul de gospodarire a apelor este aviz conform si trebuie respectat ca atare de catre beneficiar, proiectant si constuctor
* Beneficiarul investitiei îsi asuma responsabilitatea respectarii principiului comunitar „poluatorul plateste" urmand a suporta pe durata constructiei investitiei si cea de functionare a acesteia, cheltuielile pentru realizarea masurilor de prevenire a oricarui tip de poluare accidentala a mediului (aer, apa, sol) în zona de activitate si sa plateasca (sa raspunda financiar, contraventional sau penal, dupa caz) pentru pagubele provocate de poluari accidentale, pentru prejudiciile aduse mediului.
* Conform prevederilor Legii Apelor nr. 107/1996, cu modificarile si completarile ulterioare, nerespectarea prevederilor prezentului aviz de gospodarire a apelor constituie contraventie sau infractiune, dupa caz pedepsindu-se ca atare.
* Beneficiarul va incheia contract cu o firma specializata de vidanjare.
* La punerea in exploatare a folosintei de apa, forajul va fi echipat cu aparat de masura si control;

**Pentru organizarea de şantier:**

* depozitarea temporara a materialelor de construcţie şi a deşeurilor rezultate se va face în zone special amenajate fără să afecteze circulaţia în zonă; deseurile din constructii, stocate temporar vor fi predate la firme autorizate pentru valorificarea/eliminarea acestora;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în bazinul vidanjabil se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Florian **STĂNCESCU**